รัฐบาลไทย-ข่าวทำเนียบรัฐบาล-ปลัด สธ.ให้ทุกจังหวัด เปิด EOC ดูแลประชาชนช่วงเทศกาลสงกรานต์ 2564
วันเสาร์ที่ 10 เมษายน 2564
ปลัด สธ.ให้ทุกจังหวัด เปิด EOC ดูแลประชาชนช่วงเทศกาลสงกรานต์ 2564
ปลัดกระทรวงสาธารณสุข สั่งการให้ทุกจังหวัดเปิดศูนย์ปฏิบัติการด้านการแพทย์และสาธารณสุข รองรับสถานการณ์ฉุกเฉิน ทั้งด้านอุบัติเหตุและโควิด 19 รองรับผู้เดินทาง/นักท่องเที่ยวช่วงเทศกาลสงกรานต์ปี 2564  พร้อมให้บริการตลอด 24 ชั่งโมง
ปลัดกระทรวงสาธารณสุข สั่งการให้ทุกจังหวัดเปิดศูนย์ปฏิบัติการด้านการแพทย์และสาธารณสุข รองรับสถานการณ์ฉุกเฉิน ทั้งด้านอุบัติเหตุและโควิด 19 รองรับผู้เดินทาง/นักท่องเที่ยวช่วงเทศกาลสงกรานต์ปี 2564 พร้อมให้บริการตลอด 24 ชั่งโมง
วันนี้ (10 เมษายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข และคณะ ลงพื้นที่ให้กําลังใจเจ้าหน้าที่ผู้ปฏิบัติงานและติดตามความพร้อมการรับมืออุบัติเหตุฉุกเฉินและโรคโควิด 19 ช่วงเทศกาลสงกรานต์ระหว่างวันที่ 10-16 เมษายน 2564 ที่ โรงพยาบาลชลบุรี พร้อมเยี่ยมจุดตรวจ/จุดบริการประชาชนบางทราย อ.เมืองชลบุรี,จุดตรวจ/จุดบริการประชาชนหนองตําลึง อ.พานทองและให้สัมภาษณ์ว่า กระทรวงสาธารณสุข ได้สั่งการให้สํานักงานสาธารณสุขจังหวัดทั่วประเทศเปิดศูนย์ปฏิบัติการด้านการแพทย์และสาธารณสุข (EOC) รองรับสถานการณ์ฉุกเฉินที่อาจจะเกิดขึ้นในช่วงเทศกาลสงกรานต์ โดยให้ทุกโรงพยาบาลเตรียมพร้อมศูนย์รับแจ้งเหตุ
หน่วยปฏิบัติการฉุกเฉิน จัดทีมกู้ชีพระดับพื้นฐานและระดับสูงประจําจุดตรวจ/จุดบริการในถนนสายหลัก เนื่องจากช่วงเทศกาลมีการเดินทางใช้รถใช้ถนนมากกว่าช่วงปกติ โอกาสเกิดอุบัติเหตุ บาดเจ็บและเสียชีวิตอาจมีมากขึ้น เพื่อสร้างความมั่นใจให้ประชาชน หากเกิดเหตุฉุกเฉินสามารถปฏิบัติงานได้ทันที สําหรับ จ.ชลบุรี ในช่วงสงกรานต์ ปี 2563 มีอุบัติเหตุเกิดขึ้น 588 ครั้งได้รับบาดเจ็บ 573 ราย เสียชีวิต 15 ราย ต้องนอนรักษาในโรงพยาบาล 73 ราย ปัจจัยการเกิดอุบัติเหตุมาจากผู้ใช้รถไม่สวมหมวกกันน็อคและไม่คาดเข็มขัดนิรภัย รวมถึงดื่มสุราขณะขับขี่
นายแพทย์เกียรติภูมิ กล่าวว่า จากการตรวจเยี่ยมโรงพยาบาลชลบุรี มีความพร้อมทั้งห้องอุบัติเหตุฉุกเฉิน ศูนย์รับแจ้งเหตุและสั่งการ 1669 ทีมปฏิบัติการแพทย์ฉุกเฉิน แพทย์ พยาบาล เจ้าหน้าที่เวชกิจฉุกเฉิน และเจ้าหน้าที่อื่นๆ สํารองเตียง ยาเวชภัณฑ์ เลือด ห้องผ่าตัด ไอซียู อุปกรณ์การแพทย์ ศูนย์ส่งต่อ รถพยาบาลพร้อมให้บริการตลอด 24 ชั่งโมงนอกจากนี้ ยังได้รณรงค์ป้องกันและลดอุบัติเหตุทางถนนและทางน้ํา มีจุดตรวจวัดแอลกอฮอล์ 23 จุด,ด่านชุมชน 37 จุด และเพิ่มจุดบริการสําคัญ 5 จุด ได้แก่ ปั๊มน้ํามัน ปตท. ถนนสุขุมวิท, แขวงทางหลวงชลบุรีที่ 1 หน้าหมวดการทางพนัสนิคม, แขวงทางหลวงชลบุรีที่ 2หน้าหมวดการทางบางละมุง,แขวงทางหลวงชนบทชลบุรี และแยกเกาะโพธิ์ อ.เกาะจันทร์
สําหรับการดูแลผู้ติดเชื้อโควิด 19 โรงพยาบาลชลบุรี มีห้องความดันลบและ Cohort ward รองรับผู้ป่วยได้ 89 เตียง และผู้ป่วยเด็ก 8 เตียง ขณะนี้มีผู้ป่วยเข้ารับรักษาเกือบเต็ม ได้เปิดหอผู้ป่วยเพิ่มเติมอีก 22 เตียง และที่ศูนย์อนามัยชลบุรี อีก 28 เตียง รวมทั้งเปิดโรงพยาบาลสนาม 2 แห่ง ที่สถานีขนส่งใหม่ 80 เตียง และศูนย์ฝึกค่ายทหาร ศอ.รฝ. สัตหีบ 320 เตียง รองรับผู้ติดเชื้อโควิด 19 ระลอกเดือนเมษายน 2564 ข้อมูลวันที่ 2-10 เมษายน 2564 ณ เวลา 06.30 น. พบผู้ติดเชื้อรวม 264 ราย ส่วนใหญ่อยู่พื้นที่ อ.เมืองชลบุรี โดยกลุ่มเสี่ยงจากสถานบันเทิงได้ตรวจคัดกรองไปแล้วกว่า 4,000 ราย
“ขอขอบคุณเจ้าหน้าที่ทุกภาคส่วนที่เสียสละเวลาช่วงวันหยุดยาว มาช่วยกันปฏิบัติงานดูแลประชาชนตลอดเทศกาลสงกรานต์ ขอเป็นกําลังใจ และที่สําคัญขอให้เน้นมาตรการป้องกันโควิด 19 ทุกครั้งที่ลงปฏิบัติงาน
ณ จุดเกิดเหตุ และในโรงพยาบาลด้วย สําหรับประชาชนขอให้เดินทางด้วยความระมัดระวัง หากต้องการความช่วยเหลือ สามารถแจ้งทางโทรศัพท์หมายเลข 1669” นายแพทย์เกียรติภูมิ กล่าว
**********************************10 เมษายน 2564